Sarja sisältää todistajalausuntoihin perustuvia dramatisoituja kohtauksia.
Joitakin tapahtumia tai henkilöitä on muutettu tai yhdistetty.
Tämä kolmiosainen sarja ja sen jokainen jakso -
tulee katsoa ja ymmärtää koko sarjan sisällön puitteissa.
Kaikilla on salaisuus.
Ja tehtävämme oli paljastaa se.
Mitä se vaatikin.
Pääsimme käsiksi kaikkiin.
Olipa henkilö kuka vain.
Näyttelijöihin,
pelaajiin,
malleihin.
Jopa kuninkaallisiin.
Kaikkiin.
Kaikki olivat saalista.
Silloin 90-luvulla -
olin ylellistä elämää viettävä valokuvamalli.
Palasin eräänä iltana Lontooseen.
Oli jo myöhä.
Nousin lentokoneesta ja otin taksin kotiin.
Olin levännyt ihanan loman jälkeen.
Olin onnellinen.
Kuka henkilö olikin, saimme hänet kiinni itse teosta.
Valokuvia, äänitteitä ja videoita.
Juuri ennen lehden menoa painoon -
piti soittaa viimeinen puhelu.
Palasin asunnolleni -
ja huomasin vastaajassa -
valon vilkkuvan viestin merkiksi.
Se oli joltakulta News of the Worldista.
Puhelu ei ollut mukava kummallekaan.
Lähes aina vastaanottaja löi luurin korvaani -
tai kieltäytyi kommentoimasta.
Viestissä kerrottiin, että minusta olisi juttu -
seuraavan aamun News of the Worldissa -
huumeskandaaliin liittyen.
He kysyivät, haluanko kommentoida.
Minä vain...
Taisin haluta istuutua. Ja teinkin niin.
Tiesin kuten hekin, että heidän elämänsä muuttuisi.
Heitä kävi melkein sääliksi. Melkein.
Muistan istuneeni lattialla järkyttyneenä.
En tiennyt... En ymmärtänyt,
mitä oli tapahtunut.
Mietin: "Mistä on kyse? Mistä te puhutte?"
JODIELTA SAA KOKAIINIA
YKSINOIKEUDELLA! SIVUT 8 & 9
Sillä hetkellä veri -
tuntuu valuvan pois.
Se on täyttä paniikkia.
Se on taistele tai pakene -reaktio.
"Mitä äsken tapahtui?"
YKSINOIKEUDELLA - TULISAN HÄPEÄLLISET KOKAIINIKAUPAT
Elämäni on raunioina.
Se on ohi.
Haluan elämäni takaisin.
Jos kotipuhelin soi -
perjantai-iltana tai lauantaiaamuna,
ei todellakaan halunnut kuulla Mazher Mahmoodin ääntä.
Feikkišeikki.
Mazher Mahmoodin eli Feikkišeikin oikeudenkäynti -
alkoi tänään Old Baileyssa.
Se oli niin uskomatonta, että sen uskoi.
Se ei voi olla valetta.
Hän on salannut henkilöllisyytensä jo 30 vuoden ajan.
Nimettömyys ja salailu -
olivat hänen toimintansa avain.
Tämä "soluttautumisen kuningas" -
saapui oikeuteen joka päivä hiihtopipo päässään.
Hän oli häikäilemätön, epärehellinen -
ja armoton henkilö.
Mazher Mahmood on ollut monen jymyuutisen takana.
Niitä ovat muun muassa sopupelit kriketissä -
ja Victoria Beckhamin sieppaussuunnitelma.
Maz esitti hahmoa,
jolla oli rajattomat varat -
ja jonka rahoista voisi saada osan.
Inhottaa myöntää se.
Hän on työssään erittäin taitava.
Laita tee pöydän alle, Paul.
Mene sinä ensin.
Ihmiset luulevat, ettei näin käynyt,
mutta tämä tapahtui.
Se kuulostaa oudolta...
PAUL SAMRAI NEWS OF THE WORLDIN VIHJEEN ANTAJA
...mutta tämä tapahtui oikeasti.
Palataan 90-luvulle.
Olin ollut vankilassa petoksesta.
Vapauduin vailla töitä.
Halusin toimittajaksi.
Soitin Mazher Mahmoodille.
Hän ei ollut silloin Feikkišeikki.
Hän sanoi: "Haluatko töihin?
Tule ja tuo juttuja."
Minut tunnettiin Pizzamiehenä,
jolla oli aina tuotavaa.
Eräänä iltana minulle soitti mies nimeltä tri Rangwani.
Hän oli arvostettu 62-vuotias lääkäri,
kahden tyttären isä Birminghamin Solihullista.
Hän selitti: "Kerron jotain luottamuksellista.
Minulla on naisystäväongelma."
Hänellä oli ollut suhde 15 vuotta.
Nainen väitti,
että tohtori oli hänen poikiensa isä.
Sellainen tuhoaisi tohtorin maineen -
töissä ja yksityiselämässä.
Tri Rangwani sanoi:
"Olet ollut vankilassa."
Myönsin sen.
Hän sanoi: "Tunnetko tappajia?"
Sanoin tavanneeni sellaisia.
Hän halusi naisen hengiltä.
Sanoin katsovani, mitä voin tehdä.
Minun piti tehdä päätös.
Voisin soittaa -
poliisille,
mikä...
Tavallinen ihminen tekisi niin.
Tai voin soittaa Mazille.
Soitin Mazille.
Hän sanoi: "Tehdään näin.
Tulen Birminghamiin.
Varaamme huoneen Hyatt-hotellista.
Minä esitän palkkatappajaa."
Rangwani ei osaisi kuvitella,
että Mahmood oli News of the Worldin toimittaja.
Mazilla oli ensimmäiseksi tapana -
asentaa mikrofoneja joka puolelle.
Minun piti tuoda Rangwani paikalle.
Koputimme ja kävelimme sisään.
Katsoin huonetta.
Paljastavin asia oli toilettipussi -
huoneen pöydällä.
Rangwani piti saada kiinni jostain laittomasta.
Se piti saada kuvattua.
Kuvissa näkyy selvästi,
että Rangwani myöntää haluavansa naisystävänsä hengiltä.
Se oli järkyttävää.
Pitääkö sen näyttää tapaturmalta?
Tiedät, mitä tehdä. Päätä sinä.
Haluat tappaa hänet.
Kyllä, pois elämästäni ja kaikesta.
Maz sanoi: "5 000 puntaa käteisenä.
Puolet etukäteen -
ja puolet teon jälkeen."
Muutaman päivän päästä -
sovimme hakevamme rahat tohtorilta.
Lähellä oli pakettiauto,
jossa teknikko odotti videokameran kanssa.
Meidän piti saada kuvattua se, kun tohtori luovuttaa rahat.
Se olisi todiste aikomuksesta.
Rangwani saapui.
Maz sanoi Rangwanille:
"Missä rahat ovat?"
Tohtori antoi kirjekuoren.
Uskomatonta kuvaa.
Ovatko rahat tuossa?
Se oli selkeä näyttö aikomuksesta.
Maz sanoi:
"Kuulet meistä, kun se on tehty."
Kuva tärisee aika lailla,
mutta tohtorin reaktio piti saada taltioitua.
Palatessaan -
Rangwani nostaa nyrkkinsä ilmaan.
Maz sanoi: "Kiinni jäi."
Perjantai tuli ja meni.
Lauantaiaamuna Maz soitti minulle: "Kaikki on valmista.
Kun hän soittaa takuuvarmasti,
sano, että se tapahtuu tänään."
Hän sanoi: "Ole uskottava.
Kun hän soittaa, juokse niin, että hengästyt.
Kuulostaa stressaantuneelta.
Äänitä puhelu, ja ole uskottava."
Tohtori soitti.
En unohda hänen sanojaan.
Vastasin ja panin nauhurin päälle:
"Kyllä vain."
Hän sanoi: "Onko se tehty?"
Sanoin: "Mitä?"
"Onko hänet hoideltu? Onko se tehty?"
Sanoin: "Se on tehty."
Tohtori pidätettiin lauantaina.
Juttu ilmestyi sunnuntaina.
Siinä se oli suurilla kirjaimilla.
LÄÄKÄRI HANKKI HUUMAAVIA LÄÄKKEITÄ JA RUISKUJA
KIRJOITTANUT MAZHER MAHMOOD
Tri Rangwani oli arvostettu mies.
Tuomari Alliott -
sanoi tohtorin keksineen valheita -
peittääkseen rikoksensa -
vailla katumuksen häivääkään.
Tri Rangwani todettiin syylliseksi -
ja sai seitsemän vuoden tuomion.
TUOMIOISTUIN
Olin kiitollinen Mazille, sillä olin entinen vanki,
jolle Mazin tuoma arvostus -
palautti itseluottamuksen,
sillä tein jotakin, jolla oli merkitystä.
Olen ollut poliisi kauan,
enkä usko, että tuomiota olisi saatu -
ilman tapaa,
jolla sanomalehdet tutkivat sitä.
90-luku oli sensaatiojournalismin kulta-aikaa.
Kuvitelkaa maailmaa ilman Internetiä ja kännyköitä.
Uutiset saatiin sanomalehdestä.
Meillä oli siten valta -
muokata ihmisten ajattelua.
Ei pidä aliarvioida -
News of the Worldin valtaa 90-luvulla.
Se oli suuri. Siitä lehdestä puhuivat kaikki.
Sunnuntainumeron myynti oli maailman suurin.
Aina oli skandaali tai kuuluisuus -
tai poliitikko hämäräpuuhissa,
ja heistä sai lukea News of the Worldista.
JALKAPALLOILIJAN HÄPEÄLLINEN SALAISUUS
POPTÄHTI JOUKKOTAPPELUSSA
KANSANEDUSTAJA PANI MINUT PAKSUKSI
Mazher ja minä olimme tutkivia toimittajia -
News of the Worldille,
mutta me olimme erilaisia.
Minä halusin myydä lehtiä, viihdyttää ja hätkähdyttää.
Hän oli koston enkeli, joka halusi ihmisiä vankilaan.
Hän ei viettänyt aikaa eikä juonut kanssamme.
Hänellä oli oma pikku ryhmänsä.
Halusin olla hänen ystävänsä ja viedä hänen kontaktinsa.
Muistan sanoneeni hänelle:
"Haluaisin tehdä yhteistyötä."
Hän vastasi:
"Juu, ei onnistu."
Olin Mazin jengissä.
Siitä sai olla ylpeä.
Hän oli kuin salainen agentti,
salaperäinen mies.
STEVE BURTON NEWS OF THE WORLDIN VALOKUVAAJA
Mazin valokuvia ei jätetty lojumaan pöydille.
Hän näkyi monissa kuvissa,
mutta ne annettiin kuvatoimitukseen,
jossa silmien päälle piirrettiin musta viiva.
Mazher esitti mielellään roolia.
Hän nautti siitä.
CHRISTINE HART NEWS OF THE WORLDIN YKSITYISETSIVÄ
Hänellä oli lapsenomainen aura.
Hän oli kuin pikku prinssi.
Hän käytti sitä -
onnistuakseen peiterooleissaan kuin leikkivä lapsi.
Minä ja Maz olimme hyvin läheiset.
STEVE GRAYSON NEWS OF THE WORLDIN VALOKUVAAJA
Autoin häntä monin tavoin.
Pukeuduin arabiksi.
Pukeuduin naiseksi.
Asensin taloihin mikrofoneja.
Tein vaikka mitä Mazille.
Mazher ympäröi itsensä ryhmällä,
johon kuului erikoisia ihmisiä.
He eivät sopineet mihinkään ryhmään,
ja hänkin oli ulkopuolinen.
Siihen aikaan -
Maz oli lehden ainoa aasialainen toimittaja.
Ja siihen aikaan -
aasialaisilla toimittajilla oli rajoituksia työn suhteen.
Mazin piti kirjoittaa aasialaisista -
tai rasismista.
Jos hän halusi jutun kuuluisuuksista -
tai korruptiosta brittiyhteiskunnassa,
päätoimittajat eivät ymmärtäneet sitä.
He eivät tajunneet, miten aasialainen tai musta toimittaja -
voisi luoda yhteyden valkoihoiseen kohteeseen.
Hän käänsi sen päälaelleen.
Hän oppi käyttämään sitä apuna mahdollisimman hyvin -
saadakseen haluamansa.
Maz keksi Feikkišeikin.
Se oli nerokas idea.
Silloin ajateltiin yleisesti,
että upporikkaat arabit saapuvat Lontooseen.
He siirsivät -
valtavan omaisuutensa tänne -
ja voivat siten tehdä halunsa mukaan.
He eivät tajunneet omaa rikkauttaan.
NEIL WALLIS - NEWS OF THE WORLDIN VASTAAVA PÄÄTOIMITTAJA
Sellainen häikäisi, kun sen lähelle pääsi.
Tavallinen ihminen ei tuntenut -
arabikulttuuria, šeikkejä,
heidän työtään,
puheitaan ja toimintaansa.
Mazher arveli ihmisten toimivan ennakkoluulojen pohjalta.
Maz käytti älykkäästi -
sen ajan ilmapiiriä hyväkseen.
Hän hoksasi käyttää rotukysymystä -
valttikorttinaan.
Eräs yleinen tapa saada aiheita -
oli päivystysnumero,
jota mainostettiin -
lehdessä joka ikinen viikko.
"Tiedätkö skandaalin, jota Mazher Mahmood voisi tutkia?
Soita meille.
Maksamme eniten."
Se motivoi monia -
soittamaan lehteen.
Mazher Mahmoodin muutos Feikkišeikiksi -
oli kehitys,
joka piti aloittaa pienestä.
Hän ei voinut aloittaa suurilla julkkisjutuilla -
hiomatta taitojaan ensin.
Hän teki sen kirjoittamalla -
vähemmän tunnetuista ihmisistä,
jotka saattoivat olla -
helpommin manipuloitavissa hänen luomiinsa tilanteisiin.
Hän sai eräänä päivänä vihjeen Emma Morganista.
Hyvän vihjeen.
Emma Morgan oli suosituimpia kolmossivun tyttöjä,
joka kuulemma käytti huumeita.
SÄHÄKKÄÄ
Se sopi täydellisesti Feikkišeikin kokeilemiseen.
Olin 24-vuotias -
ja alastonmalli 90-luvulla.
Olin The Sunissa ja News of the Worldissa.
Kolmossivun tyttö oli yläosaton tyttö -
The Sun -lehden kolmossivulla.
Monet kysyivät: "Miksi teit niin?"
Se oli sellainen juttu.
Sen ajan kolmossivun tyttöjä -
voisi verrata Love Islandiin.
He eivät näytä rintojaan,
mutta pakaroita näkyy paljon.
Se oli sellaista glamouria.
Puhuin Mazherille, joka sanoi:
"Suunnitellaan, miten nappaamme hänet.
Kalenteri olisi hyvä idea."
Tarjosimme tuhansia puntia.
Soitin Emmalle:
"Meillä on sinulle mahtava tilaisuus."
Kerroin, että mukana oli arabišeikki.
Tunsin olevani onnekas.
Olin iloinen ja innoissani.
Se oli unelmieni työ.
Tuntui kuin olisin voittanut lotossa.
Olin hyvin innoissani.
Kysyin Mazilta:
"Miten hänet saa ottamaan kokaa?"
Lensimme Lanzarotelle.
Laskeuduimme kentälle ja kuljimme tuloaulan läpi.
Näin siellä erään tuttuni.
Hänen nimensä oli Billy.
Maz sanoi,
että vihjeen antaja oli kaveri nimeltä Billy.
Billy oli muka Emman ystävä.
Tunsin Billyn aiemmista kuvauksistani Lanzarotella.
Kysyin, mitä hän siellä teki.
"Olen henkivartijasi."
Ajattelin: "Jestas, šeikki hankki minulle henkivartijan."
Minulle tuli siitä erityinen olo.
Maz sanoi, että Emman ystävä Billy hankkisi huumeet.
Tulin hotellille.
Steve hyvästeli ja sanoi: "Tilaa, mitä haluat.
Šeikki maksaa kaikki kulusi.
Mikään ei ole liikaa."
Tulin hotellille -
ja soitin Mazille:
"Hän tuli. Nyt on ansan aika."
Tarvitsimme ääntä ja kuvaa.
Tarvitsimme videon.
Ilman niitä juttua ei ollut.
Mazher saapui hotellihuoneeseen,
jossa mietin kameroiden asettelua.
Lämpöpatterin päällä oli puuristikko,
johon piilotin kameran.
Maz otti muka kokaiinia.
Hän teki näin. Täydellistä.
Se näytti täydelliseltä.
Huone oli valmis.
Kamera oli valmis,
samoin mikrofonit ja kaikki muu.
Tarvittiin vain -
Emma paikalle.
Kävelin käytävällä -
ja mietin koputtaessani, että minua jännitti.
Koputin oveen.
Emma tuli, ja Maz tervehti häntä.
Hänellä oli puku päällä,
ja hän tervehti Emmaa kaksin käsin.
Kuin arabiprinssi.
Hän on aina ylitsevuotava.
"Olet kaunis.
Olet suurenmoinen. Olet loistava kalenterissa."
Hän oli hienosti pukeutunut.
Huomasin hänen kauniin ihonsa.
Kynnet näyttivät hoidetuilta.
Ranteessa oli suuri kultakello.
Muistan, että hän oli tyylikäs ja karismaattinen.
Siellä oli samppanjaa.
Billy oli siellä myös.
Hotellihuoneen ilmapiiri oli hieno,
mutta minua jännitti.
Oli aina hermostuttavaa asentaa kameroita paikoilleen.
Ne saattoivat pudota.
Akku saattoi loppua juuri,
kun Emma otti kokaiinia.
Huolehdin siitä koko ajan. Sen oli pakko toimia.
Yhtäkkiä Billy sanoi: "Haluatko kokaiinia?"
Emma oli...
Hän ei järkyttynyt, mutta näytti -
hieman häkeltyneeltä.
Hän taisi hämmentyä. Maz sanoi:
"Ota pois. Se ei haittaa meitä."
Hän käyttäytyi kuin arabi.
Hän näki, että kieltäydyin, ja sanoi: "Ota vain."
En muista sanoja tarkasti,
mutta minua rohkaistiin ottamaan kokaiinia.
Olin kokeillut sitä vain muutaman kerran sitä ennen,
enkä erityisemmin pitänyt siitä.
Mutta ajattelin siellä, että jos kieltäydyn,
saatan menettää sen työn.
Minä otin hieman kokaiinia.
Arvelin sen miellyttävän häntä.
Maz oli ihastuksissaan.
"Nappasimme hänet."
Feikkišeikki toimi.
Maz halusi lisää.
Sen jälkeen šeikki nousi ylös, meni parvekkeelle -
ja kutsui minua.
Hän pyysi, että hankin hänelle kokaiinia.
Yllätyin ja sanoin:
"No, Billy...
Te palkkasitte hänet. Hän myy sitä.
Pyytäkää häneltä. Minulla ei ole."
Hän katsoi minua silmiin ja sanoi:
"En luota häneen, vaan sinuun.
Haluaisin, että ostat sitä Billyltä -
ja tuot sen sviittiini,
kun palaamme illalliselta."
Pelkäsin siinä vaiheessa, että jos menen sviittiin,
hän alkaa ehdotella.
Aioin kieltäytyä, ja se olisi sen työn loppu.
Billy keksi tavan suojella minua.
Minun piti -
työntää kokaiini oven alla olevasta raosta.
Työntäisin sen sisään,
hiipisin pois ja lähettäisin sitten viestin:
"Työnsin sen oven alta."
Minä tein niin.
KIINNI JÄI!
KOLMOSSIVUN TYTÖN HUUMEET!
Hän kokeili Feikkišeikkiä -
ja huomasi sen toimivan.
Hän vältti joutumasta ikävyyksiin.
Hän jatkoi ideaa.
Mazher Mahmood piti šeikkinä esiintymisestä.
Se oli teatterimaista journalismia.
Feikkišeikin arabivaatteet -
olivat hänen pääsylippunsa rikkaiden -
ja vaikutusvaltaisten maailmaan.
SUIHKUSEURAPIIREJÄ PÄIVISIN, HUUMEKAUPPAA ÖISIN
Luin jutun itkien silmät päästäni.
Minut esiteltiin lehdessä huumediilerinä.
En voinut uskoa sitä.
Silloin vasta tajusin,
ettei šeikki ollutkaan šeikki.
Hän oli tutkiva toimittaja -
Mazher Mahmood News of the Worldista.
YKSINOIKEUDELLA! KIRJOITTANUT MAZHER MAHMOOD
Tunsin järkytystä, kauhua -
ja häpeää siitä, mitä ihmiset ajattelisivat.
Minä itkin itkemästä päästyäni.
Viikko jutun ilmestymisen jälkeen -
vuokraemäntäni hääti minut asunnosta.
The Sun lopetti sopimukseni.
Soitin agentilleni päivittäin.
Meidän piti yleensä soittaa sinne joka päivä -
kuullaksemme seuraavan päivän töistä.
Ei mitään.
MAZHER MAHMOOD KIISTÄÄ ROHKAISSEENSA EMMA MORGANIA OTTAMAAN KOKAIINIA.
Jotkut arvostelevat työtapaasi -
ja sitä, että rohkaiset ihmisiä -
tekemään rikoksia, joita he eivät tekisi -
ilman tarjoamaasi houkutinta tai muuta.
Tuota väitettä toistellaan.
Sinä olet kuuluisa, Simon. Olet tunnettu.
Saisinko sinut myymään minulle kokaiinia?
En varmasti saisi,
olisinpa šeikin tai kenen asussa vain.
Et myisi kokaiinia.
Paljastamamme ihmiset tekevät sellaista.
Jos haluaa ymmärtää Mazia ja hänen...
motiivejaan,
täytyy tutkia hänen taustaansa.
Me vartuimme Birminghamissa.
Hänellä on pakistanilainen tausta.
Mazin isä oli toimittajana...
SULTAN MAHMOOD MAZHERIN ISÄ
...urdunkielisessä lehdessä -
tehden juttuja vain omasta yhteisöstään.
Maz inhosi ajatusta työpaikasta paikallisissa aasialaisissa lehdissä -
isänsä jalanjäljissä.
Kun hän yritti päästä valtavirtajournalismin maailmaan,
hän törmäsi seinään.
Vielä 80-luvulla Englanti oli syvästi jakautunut maa.
PAKIT ULOS
Rasismi rehotti,
ja aasialaisvähemmistön oli erittäin hankalaa -
saada töitä valtavirtamediassa.
Minun oli vaikea päästä journalismin pariin.
Halusin töihin paikallislehteen.
Minut torjuttiin kahtena vuotena peräkkäin.
Aasialaisilla oli vaikeaa.
Tunsin, että minua syrjittiin rotuni takia.
Media-alalla ei ollut aasialaisia.
Hän pääsi alalle,
ja se kertoo kaiken hänestä silloin -
ja koko hänen uransa ajalta.
Alusta asti oli selvää,
että Mahmood oli valmis tekemään kaikkea,
jopa ilmiantamaan perheystäviä,
jotka hän tapasi illallisilla -
ja jotka kertoivat myyvänsä videoiden piraattikopioita.
Hän vei tiedon toimitukseen, ja siitä tehtiin juttu.
Siten hän pääsi journalismin pariin.
Soitin heille:
"Tiedän piraattikopioita tekevän porukan. Kiinnostaako se?"
He sanoivat: "Totta kai, tule käymään."
Etkö kuullut ryhmästä -
perheaterialla? Miten se meni?
Ei kovin hyvin.
Perheeni mielestä toimin väärin.
Yhteisö pitää minua ilmiantajana.
Hän oli hyvin määrätietoinen.
Päättäväinen ja kunnianhimoinen.
Ja valmis tekemään lähes mitä vain.
PIRAATTIJOUKKIO PALJASTUI
Piraattivideojutun jälkeen -
Maz kertoi isänsä olevan aivan raivoissaan.
Hän uhkasi heittää Mazin ulos.
Maz oli tahrannut perheen nimen.
Maz ei välittänyt muusta kuin jutusta.
Hän sai juttunsa.
Hän jatkoi sitä koko uransa ajan.
Meillä oli paljon paineita.
Ensimmäisen sukupolven nuorten -
piti menestyä.
Tärkeintä ei ollut aseman arvostus,
vaan tulot.
Vanhempamme halusivat sitä.
Hän piti journalismia -
keinona ansaita rahaa.
Raha motivoi häntä,
sillä raha tarkoitti menestystä.
Maz oli juttuaddikti.
Ja kuten addiktikin tarvitsee yhä kovempia annoksia,
hän tarvitsi yhä suurempia juttuja.
News of the World keskittyi urheiluun,
seksiin ja skandaaleihin,
ja jos ne sai yhdistettyä,
tuloksena oli täysosuma.
Jos ette tienneet,
tänään alkaa Valioliiga.
Jalkapallo oli valtavan tärkeää News of the Worldille.
Etsimme jatkuvasti jutunaiheita -
jalkapallonpelaajista,
ja yleensä vääristä syistä.
Newcastle United FC oli silloin -
yksi Valioliigan huippuseuroja.
Maz sai vihjeen seuran puheenjohtaja Freddy Shepherdistä -
ja varapuheenjohtaja Doug Hallista.
He vaikuttivat kunniallisilta liikemiehiltä,
mutta lensivät ottelun jälkeen Marbellaan -
huvittelemaan nuhruisissa yökerhoissa.
Siitä tulisi suuri juttu,
sillä jalkapallo oli Newcastlelle ja seuran faneille -
aivan kuin uskonto.
Seuran kotistadion, St. James's Park, oli heille kuin katedraali.
Pelaajat olivat kuin jumalia.
Ja seuran johtajat olivat sen korkeimpia pappeja.
TERVETULOA KOTIIN ALAN SHEARER
Sellainen skandaali -
leviäisi nykyään sosiaalisessa mediassa.
Mutta 90-luvulla -
ihmiset saivat kuulla kulissien takaisista asioista -
vain sensaatiolehdistä.
Ja News of the World -
paljasti skandaalit parhaiten.
Sen takia lehteä ostettiin.
Se teki siitä maan myydyimmän lehden.
Freddyä ja Dougia pidettiin koskemattomina.
Heidän puuhiaan -
oli lähes mahdoton todistaa.
Mitä enemmän Maz kuuli jotain mahdottomaksi,
sitä enemmän hän yritti.
Soitimme Doug Hallille:
"Asiakkaani on rikas šeikki Lähi-idästä,
ja hän haluaa perustaa -
Dubaihin jalkapalloliigan.
Hän haluaa sijoittaa siihen ja keskustella siitä."
Doug Hall tarttui syöttiin: "Tavataan Marbellassa."
Maz käski minun esittää hänen henkivartijaansa.
Minun piti pukeutua siististi.
"Kuulut šeikin seurueeseen,
joten älä näytä kuvaajalta."
Menimme Marbellassa yökerhoon.
Maz varasi komean huvilan.
Hyvin kalliin.
Conrad oli teknikko, joka tunsi välineet.
Hän tarkkaili kaikkea naapurihuoneessa.
Sijoittelimme esineitä,
kuten Dubain lentokentän tax free -kassin -
ja šiša-piipun, eri puolille huvilaa.
Siten Maz loi illuusion siitä, että olimme juuri tulleet Dubaista.
KELLO 21.29 8. MAALISKUUTA 1998
Sukunimeni on Tough.
Olin erikoisjoukoissa -
noin 10,5 vuotta.
Minun pitäisi olla jo vainaa.
Saavuimme Marbellaan puoli kymmenen tai kymmenen maissa.
Douglas ja Freddy sanoivat:
"Meillä on tapaaminen Beach Clubilla.
Tapaamme šeikin Dubaista. Emme voi kertoa muuta."
Tiesin šeikeistä paljon.
Tiesin, miten he toimivat -
ja mitkä heidän tapansa ovat.
Olen henkivartijaurani aikana suojellut -
Saudi-Arabian öljyministeri prinssi Ahmed Zaki Jamania,
maailman vaikutusvaltaisinta miestä,
sillä hän määräsi öljyn hinnan.
Tarkistan yleensä etukäteen, kenet tapaamme,
ja selvitän taustat ja henkilöiden aitouden.
Nyt en ehtinyt tehdä sitä.
Sanoin heille:
"Odottakaa, niin tarkistan tämän."
Perillä me yhtäkkiä tajusimme,
että heillä oli oma avustajansa,
Brian Tough, joka oli tarkkailun asiantuntija.
Ajattelin: "Voi taivas. Hän näkee lävitsemme heti."
Kävelin huvilalle.
"Vilkaisen sisälle."
Se onnistui.
Vilkaisin äkkiä sisälle.
Huvila näytti kalliilta.
Tutkin huoneen nopeasti.
Pelkäsimme, että hän huomaa mikrofonin.
"Mitäs sitten?"
Me tarkkailemme, tutkimme -
ja etsimme uhkia.
Olemme aina valppaina.
Sydämeni hakkasi.
Huoneessa ei ollut mikään pielessä.
Douglas ja Freddy saapuivat.
Freddy ja Doug kävelivät aulaan,
ja Maz ilmestyi sviitistään kaavussa.
Katsoin šeikkiä, joka näytti...
Miten sanoisin?
"Šeikkimäiseltä."
He eivät huomanneet mitään,
sillä ensimmäiseksi he katsoivat -
Dubain tax free -kassia.
Maz katsoi alas,
sitten minuun ja sanoi: "Saastainen elukka.
Mitä olen sanonut?" Sitten hän katsoi -
Hallia ja Shepherdiä ja sanoi: "Henkilökunta, helvetti."
He nauroivat.
Näytin nololta ja nostin kassin ylös.
Freddy ja Doug istuivat alas ja alkoivat juoda.
Maz innostui yhä enemmän.
Hän napsutteli sormiaan -
ja tilasi kallista konjakkia -
huoneeseen.
He joivat samppanjaa ja brandyä.
He joivat melkoisen määrän.
Freddy Shepherd ja Doug Hall uskoivat kaiken näkemänsä.
He haukkuivat pelaajia -
ja alkoivat puhua tytöistä.
Emme olleet uskoa sitä.
Freddy sanoi Newcastlen tyttöjä rumiksi -
ja haukkui seuran faneja.
Samaan aikaan Conrad valvoi naapurihuoneessa tallenteita.
Video on hieman epäselvä.
Silloiset kamerat olivat huonoja.
He puhuivat kaikenlaista ikävää.
Se oli uskomaton kuulla.
Siellä oli 50 tyttöä.
Sinne voi mennä, juoda jotain, ja siellä oli tyttöjä,
joten sai päättää, halusiko tytön.
Maz esiintyi arvokkaasti -
ja vakuutti Dougin ja Freddyn.
He tuomitsivat itse itsensä sanoillaan.
Emme uskoneet sitä.
Freddy ja Doug ehdottivat hauskanpitoa.
Lähdimme paikkaan nimeltä Milady Palace.
Sylitanssia, yökerho.
Se oli täynnä tyttöjä, ja Freddy ja Doug nauttivat.
Freddy Shepherd sanoi Mazille, eli Feikkišeikille,
että heidän piti varoa tekemisiään Britanniassa -
brittilehdistön takia.
Newcastle Unitedissa kuohuu,
kun seurapomot lankesivat ansaan,
jonka oli järjestänyt Mazher Mahmood,
eli Feikkišeikki.
Syytökset pomoja vastaan -
julkaistiin News of the Worldissa,
kun valeasuinen toimittaja sai heidät kiinni ilotalosta.
Lehden mukaan miehet kävivät naisissa työmatkoillaan.
He pilkkasivat faneja -
ja haukkuivat Tynesiden naisia.
Paljastukset järkyttivät kannattajia.
Heidän pitää lähteä.
Kehtaavatkin haukkua naisia niin.
Se on anteeksiantamatonta.
Fanit luovat seuran.
Eivät johtajat.
YKSINOIKEUDELLA!
Hän sai ilmiömäisellä tavalla seuran pomot -
haukkumaan muita:
"Newcastlen tytöt ovat rumia."
Maailman lehdistö jatkoi siitä,
mitä Mazher paljasti.
Eilen fanit tekivät selväksi,
että he tunsivat olonsa petetyiksi.
Juudas!
He toivovat pomojen lähtöä:
"Irtisanokaa johto."
Irtisanokaa johto!
Jutun jälkeen -
Mazherista tuli vuoden reportteri vuonna 1999,
mikä on huikeaa.
Se oli -
erinomaista tutkivaa journalismia,
jolle en pärjännyt.
En olisi osannut tehdä sitä niin hyvin.
OMA POIKA MAZ ON VUODEN REPORTTERI!
Olin hyvin ylpeä.
Se on kova juttu -
ja alamme Oscar-palkinto.
JA PALKINNON SAA...
Ei ole parempaa kuin se,
kun on tehnyt hyvän jutun,
joka pääsee kanteen -
ja saa muut lehdet ällistymään.
LEHDISTÖPALKINNOT VUODEN TOIMITTAJA 1999
Mazher oli nyt lehden kovapalkkaisin toimittaja.
Ja hyvästä syystä.
Minä ihailin Mazia.
Hän sai sitä, mitä muut halusivat.
Lehtiä lukevien ihmisten ihailua,
vaikuttajien ihailua.
Jos hän napsautti sormiaan, hän sai rahat juttuun,
kun me muut anelimme rahaa.
Se oli hänelle peliä, jonka hän voitti aina.
Muistan hänet upeassa autossa -
ja hienoissa ravintoloissa.
Koruja. Hänellä oli Rolex-kello.
Neljän makuuhuoneen komea asunto Kensingtonissa.
Hän oli erinomainen toimittaja.
Mutta sanon silti.
Hän oli häikäilemätön.
Täysin häikäilemätön.
Häntä ei estänyt mikään.
Häntä ei pysäyttänyt mikään.
MAZHER MAHMOOD EI VASTANNUT KOMMENTTIPYYNTÖIHIN.
NEWS UK EI VASTANNUT KOMMENTTIPYYNTÖIHIN.
Tekstitys: Kati Karvonen
Luova tarkastaja Pirkka Valkama